|  |
| --- |
| **Budapest Főváros VII. kerület Erzsébetváros Önkormányzata**  **Dr. Kispál Tibor alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2023. december 6-ai rendes ülésére**

|  |  |
| --- | --- |
| **Tárgy:** | Beszámoló Budapest Főváros VII. kerület Erzsébetváros Önkormányzatának Szociálpolitikai Kerekasztala tevékenységéről |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény 58/B. § (2) bekezdése szerint a 2000 fő feletti lakosságszámú települési önkormányzat vagy társulás, illetve a Fővárosi Önkormányzat helyi szociálpolitikai kerekasztalt hoz létre, különösen a szolgáltatástervezési koncepcióban meghatározott feladatok megvalósulásának, végrehajtásának folyamatos figyelemmel kísérésére. A helyi szociálpolitikai kerekasztal évente legalább egy alkalommal ülést tart, tagjai a helyi önkormányzat, illetve a társulás területén szociális intézményeket működtető fenntartók képviselői, továbbá a helyi rendeletben meghatározott szervezetek képviselői.

A fenti törvényi előírásnak megfelelően Erzsébetváros Önkormányzata Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelete (továbbiakban: Rendelet) rendelkezik a Szociálpolitikai Kerekasztal létrehozásáról és működési szabályairól. Az ülések szervezéséről, dokumentációs rendjéről, illetve döntéshozatali szabályairól az Erzsébetvárosi Szociálpolitikai Kerekasztal Ügyrendje tartalmaz részletszabályokat. Az elnöki tisztséget Dr. Kispál Tibor alpolgármester tölti be a 2021. évi ülésen hozott döntés értelmében. Az Ügyrend 2021. évi módosítása szerint az Erzsébetvárosi Szociálpolitikai Kerekasztal évente egy alkalommal beszámol a Képviselő-testület felé az évben végzett tevékenységéről.

Az Erzsébetvárosi Szociálpolitikai Kerekasztal 2023. évi ülésére 2023. november 09. napján 12:30 kezdettel került sor, az alábbi, meghívóban foglaltakkal megegyező 5 napirendi ponttal:

1. Erzsébetvárosi Civil Koncepció – az Önkormányzat együttműködései kerületi civil szervezetekkel(Előadó: Szücs Balázs alpolgármester - Budapest Főváros VII. kerület Erzsébetváros Önkormányzata)

2. Kerületi lakhatási problémákkal kapcsolatos kutatások bemutatása (Előadó: Váradi Balázs partner, vezető kutató - Budapest Intézet)

3. Kerületi lakásgazdálkodás az esélyegyenlőséget szem előtt tartva (Előadó: dr. Halmai Gyula, EVIN vezérigazgató)

4. A Varázsdoboz Fejlesztő Központ és Játszóház egyedisége Erzsébetvárosban és a hazai szociális és gyermekvédelmi terület palettáján (Előadó: Csombók-Kovács Adrienn szakmai vezető – BJIHSZK Varázsdoboz Fejlesztő Központ és Játszóház)

5. Egyéb

Az Erzsébetvárosi Szociálpolitikai Kerekasztal ülésének meghívója, valamint a fenti napirendi pontokhoz kapcsolódó előadások anyagai jelen előterjesztés 1-6. számú mellékleteit képezik.

Az ülésen készült jegyzőkönyv jelen előterjesztés határozati javaslatának 1. számú mellékletét képezi.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2023. (XII. 06.) határozata Budapest Főváros VII. kerület Erzsébetváros Önkormányzatának Szociálpolitikai Kerekasztala beszámolója elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy elfogadja Budapest Főváros VII. kerület Erzsébetváros Önkormányzatának Szociálpolitikai Kerekasztala beszámolóját a határozati javaslat mellékletében szereplő jegyzőkönyv szerinti tartalommal.

**Felelős:** Niedermüller Péter

**Határidő:** 2023. december 06.

Budapest, 2023. november 22.

Dr. Kispál Tibor

alpolgármester

Előterjesztés mellékletei:

1. sz. melléklet: Meghívó

1. sz. melléklet: 1. napirendi pont keretében tartott előadás alapját képező Erzsébetvárosi Civil Koncepció
2. sz. melléklet: 1. napirendi pont keretében tartott előadás alapját képező Erzsébetvárosi Civil Koncepció II.
3. sz. melléklet: 2. napirendi pont keretében tartott prezentáció
4. sz. melléklet: 3. napirendi pont keretében tartott prezentáció
5. sz. melléklet: 4. napirendi pont keretében tartott prezentáció

Határozati javaslat melléklete:

1. sz. melléklet: Jegyzőkönyv