|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. december 6 - ai**

**rendes ülésére**

|  |  |
| --- | --- |
| **Tárgy:** | Tulajdonosi döntés Budapest Főváros VII. kerület Erzsébetváros Önkormányzata tulajdonában álló kihasználatlan üres telkek és egyéb ingatlanok értékesítésére kiírt árverési eljárások eredményének kihirdetése tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 292/2023. (IX.20.) határozatával úgy döntött, hogy a Budapest Főváros VII. kerület Erzsébetváros Önkormányzata tulajdonában álló

* Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa utca 5. szám,
* Budapest belterület 34133 helyrajzi szám alatt nyilvántartott, természetben a 1077 Budapest, Kis Diófa utca 14. és a Budapest belterület 34134 helyrajzi szám alatt nyilvántartott, természetben a 1077 Budapest, Kis Diófa utca 16. szám,
* Budapest belterület 32935 helyrajzi szám alatt nyilvántartott, természetben a 1076 Budapest, Verseny utca 20. szám,
* Budapest belterület 32934 helyrajzi szám alatt nyilvántartott, természetben a 1076 Budapest, Verseny utca 22-24. szám

alatti ingatlanokat (a továbbiakban: Ingatlanok) árverés útján értékesíteni kívánja. Az árverési hirdetmények közzétételére és az árverési eljárások lefolytatására, valamint az eljárások eredményének Képviselő-testület elé történő előterjesztésére az EVIN Nonprofit Zrt. lett felkérve.

A Képviselő-testület döntése alapján 2023. szeptember 25. és 2023. november 14. napja között meghirdetésre kerültek az Ingatlanok vonatkozásában elkészített árverési hirdetmények. Az ajánlattételre nyitva álló határidőben a Kis Diófa u. 5. szám alatti ingatlanra 1 db, a Kis Diófa u. 14-16. alatti ingatlanokra 2 db ajánlat érkezett, a Verseny u. 20. és a Verseny u. 22-24. szám alatti ingatlanok vonatkozásában nem érkezett ajánlat.

A Kis Diófa u. 5. sz. alatti ingatlan árverési eljárásának összefoglalása:

Döntéshozó: Budapest Főváros VII. kerület Erzsébetváros Önkormányzatának Képviselő-testülete

Meghirdető: EVIN Erzsébetvárosi Ingatlangazdálkodási Nonprofit Zrt.

Az árverési eljárás tárgya: Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatt található, 669 m2 alapterületű, „kivett udvar” megjelölésű ingatlan tulajdonjogának átruházása.

Meghirdetés napja: 2023. szeptember 25.

Ajánlattételi határidő: 2023. november 14. 16:00 óra

Árverés tárgyát képező ingatlan kikiáltási ára: 643.900.000,- Ft

Árverési biztosíték összege: 64.390.000,- Ft.

Beérkezett ajánlatok száma: 1 db

Bontás időpontja: 2023. november 15. 10:00 óra. A bontási eljárás közjegyző jelenlétében történt, a bontási jegyzőkönyv az előterjesztés mellékletét képezi.

Versenytárgyalás időpontja: 2023. november 22. 10:00 óra. A versenytárgyalási eljárás közjegyző jelenlétében történt, a versenytárgyalásról készült jegyzőkönyv az előterjesztés mellékletét képezi.

Ajánlattevő megnevezése:

Biggeorge 33. Ingatlanfejlesztő Ingatlanbefektetési Alap (székhely: 1023 Budapest, Lajos utca 28-32; adószám:19321101-2-41; lajstromszám: 1221-81; képviseli: Nagygyörgy Tibor János, Szuda János Pál és Szegedi Zoltán igazgatósági tagok)

Megajánlott vételár: 643.900.000,- Ft

A Kis Diófa u. 14-16. sz. alatti ingatlanok árverési eljárásának összefoglalása:

Döntéshozó: Budapest Főváros VII. kerület Erzsébetváros Önkormányzatának Képviselő-testülete

Meghirdető: EVIN Erzsébetvárosi Ingatlangazdálkodási Nonprofit Zrt.

Az árverési eljárás tárgya: Budapest belterület 34133 és 34134 helyrajzi szám alatt nyilvántartott, természetben a 1077 Budapest, Kis Diófa u. 14-16. szám alatt található, 1278 m2 alapterületű, „kivett beépítetlen terület” és „kivett lakóház, udvar” megjelölésű ingatlanok tulajdonjogának átruházása.

Meghirdetés napja: 2023. szeptember 25.

Ajánlattételi határidő: 2023. november 14. 16:00 óra

Árverés tárgyát képező ingatlan kikiáltási ára: 958.800.000,- Ft

Árverési biztosíték összege: 95.880.000,- Ft.

Beérkezett ajánlatok száma: 2 db

Bontás időpontja: 2023. november 15. 11:00 óra. A bontási eljárás közjegyző jelenlétében történt, a bontási jegyzőkönyv az előterjesztés mellékletét képezi.

Versenytárgyalás időpontja: 2023. november 22. 11:00 óra. A versenytárgyalási eljárás közjegyző jelenlétében történt, a versenytárgyalásról készült jegyzőkönyv az előterjesztés mellékletét képezi.

Ajánlattevők megnevezése:

Biggeorge 33. Ingatlanfejlesztő Ingatlanbefektetési Alap (székhely: 1023 Budapest, Lajos utca 28-32; adószám:19321101-2-41; lajstromszám: 1221-81; képviseli: Nagygyörgy Tibor János, Szuda János Pál és Szegedi Zoltán igazgatósági tagok)

Megajánlott vételár az ajánlatban: 958.800.000,- Ft

Megajánlott vételár a versenytárgyaláson: 959.500.000,- Ft

ROSALIA HÁZ Ingatlanforgalmazó és Tanácsadó Korlátolt Felelősségű Társaság (székhely: 1094 Budapest, Márton utca 12. fszt. Iroda 1.; adószám: 25299719-2-43; cégjegyzékszám: 01-09-273355 képviseli: Terjék István ügyvezető)

Megajánlott vételár az ajánlatban: 958.800.000,- Ft

Megajánlott vételár a versenytárgyaláson: 959.400.000,- Ft

A fentiekre tekintettel javasoljuk a Kis Diófa u. 5. és a Kis Diófa u. 14-16. szám alatti ingatlanok vonatkozásában meghirdetett árverési eljárások érvényesnek és eredményesnek nyilvánítását, valamint a nyertes ajánlattevők kihirdetését, míg a Verseny u. 20. és a Verseny u. 22-24. szám alatti ingatlanok vonatkozásában meghirdetett árverési eljárások eredménytelenné nyilvánítását és új árverési eljárások kiírását.

Az ingatlanok forglami értéke az értékbecslések, illetve értékbecslés aktualizálások alapján:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Cím** | **Hrsz** | **M2** | **Funkció** | **Értékbecslés** | **Értékbecslés aktualizálás** | **Kontroll értékbecslés** | **Kontroll értékbecslés aktualizálás** |
| 1. | Verseny u. 20. | 32935 | 736 | kivett beépítetlen terület | 295 700 000 Ft (PROAC) | 295 700 000 Ft (PROAC) | 311 400 000 Ft (MIOSZ) | 351 900 000 Ft  (MIOSZ) |
| 2. | Verseny u. 22-24. | 32934 | 2168 | kivett beépítetlen terület | 810 000 000 Ft (PROAC) | - | 880 000 000 Ft (Új Bokréta) | 880 000 000 Ft (Új Bokréta) |

Az árverési eljárást két fordulóban kívánjuk megvalósítani (1. nyílt, írásos ajánlattétel, 2. versenytárgyalás), az árverési biztosíték a meghirdetett ingatlanok kikiáltási árának 10%-ában, a licitlépcső mértéke 100.000,- forintban került meghatározásra.

Az árverési hirdetmény szerint az ajánlattevő vételi ajánlatához mellékelni köteles az ajánlattétel tárgyát képező ingatlanon az adásvételi szerződés hatályba lépésétől számított 5 éven belül megvalósítandó fejlesztési tervet.

Az ingatlanok vonatkozásában beépítési kötelezettséget írtunk elő, mely alapján az ajánlattevőnek kötbér kikötése mellett kötelezettséget kell vállalnia, hogy az adásvételi szerződés hatályba lépésétől számított 5 éven belül - az ajánlata mellékletét képező - fejlesztési tervben foglaltakat megvalósítja.

Az árverési hirdetményekben a késedelmi kötbér mértéke napi 200.000,- forintban, a meghiúsulási kötbér a szerződéses vételár összegének 30%-ában került meghatározására. A fejlesztési terv megvalósítására vállalt beépítési kötelezettség biztosítására az Önkormányzatot megillető visszavásárlási jogot kötöttünk ki.

Kérjük a Tisztelt Képviselő-testületet, hogy a fent megnevezett ingatlanok vonatkozásában elkészített – a határozati javaslat mellékletét képező – árverési hirdetmények tervezetét jóváhagyni szíveskedjen, egyúttal az árverési eljárások EVIN Nonprofit Zrt. által történő újbóli megindítását engedélyezze.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) önkormányzati rendelet (továbbiakban: Rendelet) 5. § (2) bekezdésén, valamint a 7. § (1), (2) és (7) bekezdésén, valamint a 8. § (1) és (3) bekezdésén alapul.

***A Rendelet 5. § bekezdése értelmében:***

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

***A Rendelet 7. § (1)-(2), (7) bekezdései értelmében:***

„(*1) Törvényben meghatározott forgalmi értékhatár felett az Önkormányzat tulajdonát képező*

*vagyontulajdonjogát átruházni csak versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(2) A nettó százezer forintot meghaladó forgalmi, illetve nyilvántartási értékű, de törvényben meghatározott forgalmi értéket meg nem haladó forgalmi értékű vagyon tulajdonjogát átruházni elsősorban versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(7) A nettó ötvenmillió forint forgalmi értéket meghaladó vagyon versenyeztetés útján történő átruházása esetén a versenyeztetési eljárás szabályairól, azokról a szempontokról, amelyek alapján az összességében legkedvezőbb ajánlat kiválasztása történik a Képviselő-testület dönt egyedi határozatával.”*

***A Rendelet 8. § (1), (3) bekezdései értelmében:***

*„(1) A nettó százezer forint forgalmi, illetve nyilvántartási értéket meghaladó önkormányzati vagyon tulajdonjogának átruházása tárgyában döntés kizárólag a vagyonra vonatkozó 90 napnál nem régebbi forgalmi értéket megállapító szakvélemény alapján, az abban meghatározott forgalmi érték alapul vételével hozható.*

*(3)   A tízmillió forint forgalmi értéket elérő vagyon (kivételt képeznek ez alól a pincehelyiségek) tulajdonjogának átruházása tárgyában döntést hozni kizárólag kontroll értékbecslési szakvélemény alapján lehet. A tulajdonjog átruházása során a magasabb forgalmi értéket kell figyelembe venni.”*

A nemzeti vagyonról szóló 2011. évi CXCVI. törvény 11.§ (16) bek. alapján *„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”*

A fent leírtak és a jogszabályi hivatkozások alapján javasoljuk a határozati javaslat elfogadását.

**Határozati javaslatok**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozata a Budapest Főváros VII. kerület Erzsébetváros Önkormányzata tulajdonában álló kihasználatlan üres telkek és egyéb ingatlanok értékesítésére kiírt árverési eljárások eredményének kihirdetése tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület 32935 helyrajzi szám alatt nyilvántartott, természetben a 1076 Budapest, Verseny utca 20. szám alatt található és 32934 helyrajzi szám alatt nyilvántartott, természetben a 1076 Budapest, Verseny utca 22-24. szám alatt található ingatlanok értékesítése tárgyában kiírt árverési eljárásokat eredménytelennek nyilvánítja.
2. az ingatlanok értékesítése tárgyában új árverési eljárások meghirdetését jóváhagyja.
3. az ingatlanok kikiáltási árát

* a 32935 helyrajzi szám alatt nyilvántartott, természetben a 1076 Budapest, Verseny utca 20. szám alatt található ingatlan vonatkozásában az árverési hirdetményben szereplő kikiáltási ár szerint 351.900.000,- Ft összegben,
* a 32934 helyrajzi szám alatt nyilvántartott, természetben a 1076 Budapest, Verseny utca 22-24. szám alatt található ingatlan vonatkozásában az árverési hirdetményben szereplő kikiáltási ár szerint 880.000.000,- Ft összegben

elfogadja.

1. a Határozat mellékletét képező árverési hirdetményeket az abban foglalt feltételek szerinti tartalommal jóváhagyja és felkéri az EVIN Nonprofit Zrt-t az árverési hirdetmények közzétételére, az árverési eljárás lefolytatására.
2. felkéri az EVIN Nonprofit Zrt-t az az eljárás eredményének Képviselő-testület elé történő előterjesztésére.

**Felelős:** Niedermüller Péter polgármester

**Határidő:** 1-3. pont esetében azonnal,

4. pont esetében: az árverési felhívásokban meghatározott időpontok szerint

5. pont esetében: az árverés napját követő 60. napig

**II.**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozata a Budapest Főváros VII. kerület Erzsébetváros Önkormányzata tulajdonában álló Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatti ingatlan értékesítésére kiírt árverési eljárás eredményének kihirdetése tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatti ingatlan tulajdonjogának átruházása tárgyában kiírt árverési eljárást érvényesnek és eredményesnek nyilvánítja.
2. a Budapest Főváros VII. kerület Erzsébetváros Önkormányzata tulajdonában álló Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatti ingatlan tulajdonjogának átruházása tárgyában kiírt árverési hirdetményre beérkezett 1 db ajánlatot érvényesnek nyilvánítja.
3. a Budapest Főváros VII. kerület Erzsébetváros Önkormányzata tulajdonában álló Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatti ingatlan vételárát 643.900.000,- Ft összegben állapítja meg.
4. a Budapest Főváros VII. kerület Erzsébetváros Önkormányzata tulajdonában álló Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatti ingatlan tulajdonjogának átruházása tárgyában kiírt árverési eljárás nyertesének a Biggeorge 33. Ingatlanfejlesztő Ingatlanbefektetési Alapot (székhely: 1023 Budapest, Lajos utca 28-32; adószám:19321101-2-41; lajstromszám: 1221-81; képviseli: Nagygyörgy Tibor János, Szuda János Pál és Szegedi Zoltán igazgatósági tagok) nevezi meg, azzal, hogy az ajánlattevő által a Budapest Főváros VII. kerület Erzsébetváros Önkormányzat K&H Banknál vezetett 10403239-00033034-00000007 számú letéti számlájára átutalt pályázati biztosíték összege a vételárba beszámításra kerül.
5. felkéri az EVIN Nonprofit Zrt-t, hogy az árverési eljárás eredményéről a nyertes ajánlattevőt 15 napon belül tájékoztassa.
6. felkéri az EVIN Nonprofit Zrt-t az adásvételi szerződés Budapest Főváros VII. kerület Erzsébetváros Önkormányzata nevében történő megkötésére.

**Felelős:** Niedermüller Péter polgármester

**Határidő:** 1-4. pont esetében azonnal

5. pont esetében 15 nap

6. pont esetében a nyertességről szóló értesítés ajánlattevő általi kézhezvételének napjától számított 30 naptári napon belül.

**III.**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozata a Budapest Főváros VII. kerület Erzsébetváros Önkormányzata tulajdonában álló Budapest belterület 34133 és 34134 helyrajzi szám alatt nyilvántartott, természetben a 1077 Budapest, Kis Diófa u. 14-16. szám alatti ingatlanok értékesítésére kiírt árverési eljárás eredményének kihirdetése tárgyában**

Budapest Főváros VII. Kerület Erzsébetváros Önkormányzat Képviselő-testülete úgy dönt, hogy

1. a Budapest Főváros VII. kerület Erzsébetváros Önkormányzata tulajdonában álló Budapest belterület 34133 és 34134 helyrajzi szám alatt nyilvántartott, természetben a 1077 Budapest, Kis Diófa u. 14-16. szám alatti ingatlanok tulajdonjogának átruházása tárgyában kiírt árverési eljárást érvényesnek és eredményesnek nyilvánítja.
2. a Budapest Főváros VII. kerület Erzsébetváros Önkormányzata tulajdonában álló Budapest belterület 34133 és 34134 helyrajzi szám alatt nyilvántartott, természetben a 1077 Budapest, Kis Diófa u. 14-16. szám alatti ingatlanok tulajdonjogának átruházása tárgyában kiírt árverési hirdetményre beérkezett 2 db ajánlatot érvényesnek nyilvánítja.
3. a Budapest Főváros VII. kerület Erzsébetváros Önkormányzata tulajdonában álló Budapest belterület 34123 helyrajzi szám alatt nyilvántartott, természetben a 1077 Budapest, Kis Diófa u. 5. szám alatti ingatlan vételárát 959.500.000,- Ft összegben állapítja meg.
4. a Budapest Főváros VII. kerület Erzsébetváros Önkormányzata tulajdonában álló Budapest belterület 34133 és 34134 helyrajzi szám alatt nyilvántartott, természetben a 1077 Budapest, Kis Diófa u. 14-16. szám alatti ingatlanok tulajdonjogának átruházása tárgyában kiírt árverési eljárás nyertesének a Biggeorge 33. Ingatlanfejlesztő Ingatlanbefektetési Alapot (székhely: 1023 Budapest, Lajos utca 28-32; adószám:19321101-2-41; lajstromszám: 1221-81; képviseli: Nagygyörgy Tibor János, Szuda János Pál és Szegedi Zoltán igazgatósági tagok) nevezi meg, azzal, hogy az ajánlattevő által a Budapest Főváros VII. kerület Erzsébetváros Önkormányzat K&H Banknál vezetett 10403239-00033034-00000007 számú letéti számlájára átutalt pályázati biztosíték összege a vételárba beszámításra kerül.
5. a Budapest Főváros VII. kerület Erzsébetváros Önkormányzata tulajdonában álló Budapest belterület 34133 és 34134 helyrajzi szám alatt nyilvántartott, természetben a 1077 Budapest, Kis Diófa u. 14-16. szám alatti ingatlanok tulajdonjogának átruházása tárgyában kiírt árverési eljárás második helyezettjének a ROSALIA HÁZ Ingatlanforgalmazó és Tanácsadó Korlátolt Felelősségű Társaság (székhely: 1094 Budapest, Márton utca 12. fszt. Iroda 1.; adószám: 25299719-2-43; cégjegyzékszám: 01-09-273355 képviseli: Terjék István ügyvezető) nevezi meg, azzal, hogy az ajánlattevő által a Budapest Főváros VII. kerület Erzsébetváros Önkormányzat K&H Banknál vezetett 10403239-00033034-00000007 számú letéti számlájára átutalt pályázati biztosíték összege az ajánlattevő részére 30 napon belül visszafizetésre kerül.
6. felkéri az EVIN Nonprofit Zrt-t, hogy az árverési eljárás eredményéről az ajánlattevőket 15 napon belül tájékoztassa.
7. felkéri az EVIN Nonprofit Zrt-t az adásvételi szerződés Budapest Főváros VII. kerület Erzsébetváros Önkormányzata nevében történő megkötésére.

**Felelős:** Niedermüller Péter polgármester

**Határidő:** 1-4. pont esetében azonnal

5. pont esetében 30 nap

6. pont esetében 15 nap

7. pont esetében a nyertességről szóló értesítés ajánlattevő általi kézhezvételének napjától számított 30 naptári napon belül.

Budapest, 2023. november 23.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

* 127/2023. (IV.19.) Képviselő-testületi határozat
* 292/2023. (IX.20.) Képviselő-testületi határozat
* Árverési hirdetmény – Kis Diófa u. 5.
* Árverési hirdetmény – Kis Diófa u. 14-16.
* Bontási jegyzőkönyv – Kis Diófa u. 5.
* Bontási jegyzőkönyv – Kis Diófa u. 14-16.
* Közjegyzői tanúsítvány bontási eljárásról – Kis Diófa u. 5.
* Közjegyzői tanúsítvány bontási eljárásról – Kis Diófa u. 14-16.
* Biggeorge 33. Ingatlanfejlesztő Ingatlanbefektetési Alap ajánlata – Kis Diófa u. 5.
* Biggeorge 33. Ingatlanfejlesztő Ingatlanbefektetési Alap ajánlata – Kis Diófa u- 14-16.
* ROSALIA HÁZ Ingatlanforgalmazó és Tanácsadó Kft. ajánlata – Kis Diófa u. 14-16.
* Versenytárgyalási jegyzőkönyv – Kis Diófa u. 5.
* Versenytárgyalási jegyzőkönyv – Kis Diófa u. 14-16.
* Közjegyzői tanúsítvány versenytárgyalási eljárásról – Kis Diófa u. 5.
* Közjegyzői tanúsítvány versenytárgyalási eljárásról – Kis Diófa u. 14-16.
* Ingatlanforgalmi értékbecslések – 2 db
* Ingatlanforgalmi értékbecslések aktualizálásáról szóló nyilatkozat – 1 db
* Ingatlanforgalmi kontroll-értékbecslések – 2 db
* Ingatlanforgalmi kontroll-értékbecslések aktualizálása – 2 db
* Építészeti tanulmánytervek – 2 db
* Tulajdoni lapok – 5 db

Határozati javaslat mellékletei:

* Árverési hirdetmények – 2 db