**Szerződés tagi kölcsön nyújtására**

*annak 2. számú módosításával egységes szerkezetbe foglalva*

*(a változások dőlt betűvel jelezve)*

amely létrejött egyrészről **BUDAPEST FŐVÁROS VII. KERÜLET ERZSÉBETVÁROS ÖNKORMÁNYZATA** (1073 Budapest, Erzsébet krt. 6. képviseli: Niedermüller Péter polgármester, törzskönyvi azonosító száma: 735704; adószáma: 15735708-2-42, statisztikai számjele: 15735708-8411-321-01), mint az Erzsébetváros Fejlesztési és Beruházási Kft. egyszemélyi tulajdonosa, a továbbiakban: Hitelező,

másrészről az **Erzsébetváros Fejlesztési és Beruházási Korlátolt Felelősségű Társaság** (székhely: 1076 Budapest, Garay utca 5. 1. em. 119., számlavezető pénzintézete: *K&H Bank*, számlaszám: *10400140-00033509-00000006*, nyilvántartja: Fővárosi Törvényszék Cégbírósága, cégjegyzék száma: 01-09-164125, képviseletében: *Nagy Zoltán* ügyvezető), a továbbiakban: Adós,

együttesen a továbbiakban Felek között, az alulírott helyen és napon, az alábbi feltételek szerint:

**Preambulum:**

Felek rögzítik, hogy jelen szerződést aBudapest Főváros VII. kerület Erzsébetváros Önkormányzata Képviselő-testületének 23/2020. (I.23.) határozata alapján *kötötték* meg, abból a célból, hogy az Erzsébetváros Fejlesztési és Beruházási Kft. által a Felek közti külön szerződések alapján 2020. február 01. naptól ellátandó feladatok folyamatossága és a biztonságos feladatellátás biztosítva legyen, továbbá azon okból is, mert ezen ellátandó feladatok mennyiségi és minőségi fejlesztése szükséges, így az Erzsébetváros Fejlesztési és Beruházási Kft. által végzett szolgáltatás – többletköltségekkel járó - színvonalemelése érdekében a tagi kölcsönnyújtás szükséges.

*A Felek rögzítik, hogy Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozatával a jelen szerződés 2. alkalommal került módosításra és a módosításokkal egységes szerkezetbe foglalásra. Jelen módosítás a tagi kölcsön visszafizetésének határidejére vonatkozik.*

1. Jelen szerződés alapján a Hitelező 140.000.000,- FT, azaz száznegyvenmillió forint összegű tagi kölcsönt bocsát az Adós rendelkezésére, aki azt a jelen szerződésben meghatározott feltételek szerint köteles visszafizetni.
2. A Hitelező az 1. pontban meghatározott tagi kölcsön összegét a jelen szerződés aláírásától számított 15 napon belül átutalja az Adós OTP Banknál vezetett 11784009-22222514-00000000 számú bankszámlájára.
3. A Hitelező a kölcsönt a Preambulumban megjelölt cél érdekében nyújtja az Adós részére.
4. A kölcsön összegét az Adós *2026. december 31.* napig köteles Hitelező részére visszafizetni azzal, hogy amennyiben az Adós likviditási helyzete nem indokolja a tagi kölcsön 1. pontban meghatározott mértékét, úgy Adósnak kezdeményeznie kell annak lejárati idő előtti visszafizetését.
5. Adós a kölcsönt a 4. pont szerinti határidő lejárta előtt egy összegben, illetve teljesítőképessége szerint részletekben köteles visszafizetni Hitelező részére azzal, hogy amennyiben részletekben teljesíti a visszafizetést, abban az esetben is *2026. december 31.* napjáig a teljes kölcsönösszegnek visszafizetésre kell kerülnie.
6. Hitelező a kölcsönt a tagsági jogviszonyra figyelemmel kamatmentesen nyújtja.
7. Amennyiben az Adós a kölcsön összegét a lejárati határidőig nem fizeti vissza, úgy a késedelembe esés időpontjától a Polgári Törvénykönyvről szóló 2013. évi V. törvény (a továbbiakban: Ptk.) 6:48.§-ban meghatározott mértékű késedelmi kamatot köteles fizetni a Hitelező részére.
8. A Hitelező azonnali hatállyal felmondhatja jelen szerződést, amennyiben
   1. a kölcsönnek a jelen szerződésben meghatározott célra fordítása bármely okból lehetetlenné válik,
   2. az Adós a kölcsönösszeget a szerződésben meghatározott céltól eltérően használja,
   3. az Adós egyéb súlyos szerződésszegést követ el.
9. Amennyiben a Hitelező a 8. pont szerinti azonnali hatályú felmondással megszünteti jelen szerződést, úgy a még fel nem használt kölcsönösszeg visszafizetése azonnal esedékessé válik, a szerződésszerűen felhasznált kölcsönösszeg visszafizetésére a jelen szerződés 4. és 5. pontjaiban foglaltak az irányadóak.
10. Felek az alábbi kapcsolattartó személyeket jelölik meg:

**Hitelező részéről:** *dr. Jávori Péter irodavezető, Városüzemeltetési Iroda, Tel.: 06-1-462-3225, e-mail:* [*dr.javori.peter@erzsebetvaros.hu*](mailto:dr.javori.peter@erzsebetvaros.hu)

**Adós részéről:** *Nagy Zoltán*, *ügyvezető +36 20-489-2283,* [*nagy.zoltan@efebe.hu*](mailto:nagy.zoltan@efebe.hu)

1. A szerződő Felek közös megegyezéssel módosíthatják jelen szerződést. A szerződés módosítása kizárólag írásban lehetséges.
2. Felek rögzítik, hogy a jelen szerződésben nem szabályozott kérdések tekintetében Ptk. és az egyéb vonatkozó jogszabályok rendelkezéseit tekintik irányadónak.

Budapest, 2023. december „….”

………………………………………………. ………………………………………………

Budapest Főváros VII. Kerület Erzsébetváros Erzsébetváros Fejlesztési és Beruházási Kft.

Önkormányzata

Hitelező Adós

képviseli Niedermüller Péter polgármester képviseli Nagy Zoltán ügyvezető

Jogilag ellenőrizte: \_\_\_\_\_\_\_\_\_\_\_\_\_\_\_\_\_\_\_\_\_\_

Tóth János jegyző

Pénzügyi ellenjegyző: \_\_\_\_\_\_\_\_\_\_\_\_\_\_\_\_\_\_\_\_\_\_

Nemes Erzsébet

Pénzügyi Iroda vezető