|  |
| --- |
| **Budapest Főváros VII. Kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Városüzemeltetési Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2023. december 6-ai rendes ülésére**

|  |  |
| --- | --- |
| **Tárgy:** | Javaslat a rendőrségi túlszolgálat finanszírozására, 2024. január 1. napjától 2024. december 31. napjáig |

**Készítette:**

Csüllög Szilvia Márta

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Önkormányzata a városrész közbiztonságáért érzett felelőssége tudatában hagyományosan támogatást biztosít a kerületi kapitányság vezénylési körébe tartozó rendőrök túlszolgálatának finanszírozására. A kapitányságvezető által elrendelt túlszolgálat során a szabadidős rendőri állomány lát el feladatot, többek között a közterületek és nyilvános helyek megerősített rendőri ellenőrzését végzi, a közterületek biztonságának erősítése céljából állandó rendőri jelenlétet biztosít, továbbá a térfigyelő rendszer által közvetített képek alapján szükségessé váló közterületi intézkedéseket hajt végre.

A Budapesti Rendőr-főkapitányság VII. Kerületi Rendőrkapitányság Vezetője 2023. október 30. napján kelt levelében a rendőrkapitányság által a 2024. évre kért támogatásokra és adományokra 70 millió forint biztosítását igényelte. Tekintettel arra, hogy az Erzsébetvárosi Önkormányzat 2024. évi költségvetésének egyeztetése jelenleg is folyamatban van, illetve magának a költségvetésnek az elfogadása is 2024. év február hónapban várható legkorábban, a feladat ellátása érdekében tárgyi megállapodás megkötése javasolt, azonban jelenleg csak a 2023. évre is elfogadott fininaszírozási keretösszeggel.

Budapest Főváros VII. Kerület Erzsébetváros Önkormányzatának Képviselő-testülete a megállapodás tekintetében a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 18. pontja alapján jogosult dönteni.

Kérem a Tisztelt Képviselő-testületet, hogy az előterjesztésben megfogalmazottakat megtárgyalni, és azt figyelembe véve a fenti feladatok ellátásához szükséges 35 millió forint támogatást megadni, valamint az erre irányuló megállapodás megkötéséhez szükséges határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozata a Budapesti Rendőr-főkapitányság VII. kerületi Rendőrkapitányság vezénylési körébe tartozó rendőrök túlszolgálatának finanszírozása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. kötelezettséget vállal arra, hogy a 2024. évi költségvetésében 2024. január 1. napja és 2024. december 31. napja közötti időszakra 35 millió Ft, azaz harmincötmillió forint előirányzatot biztosít a Budapesti Rendőr-főkapitányság VII. kerületi Rendőrkapitányság vezénylési körébe tartozó rendőrök túlszolgálatának finanszírozására.
2. a jelen határozat mellékletét képező megállapodást elfogadja, egyben felkéri a Polgármestert a megállapodás aláírására.

**Felelős:** Niedermüller Péter polgármester

**Határidő:** az 1. pont tekintetében 2024. február 28.,

a 2. pont tekintetében 2023. december 31.

Budapest, 2023. november 20.

Niedermüller Péter

polgármester

Előterjesztés melléklete:

* Budapesti Rendőr-főkapitányság VII. Kerületi Rendőrkapitányság vezetőjének

2023. október 30. napján kelt levele

Határozat melléklete:

* megállapodás tervezet