|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. december –6-ai**

**rendes ülésére**

**Tárgy:** Tulajdonosi döntés az EVIN Erzsébetvárosi Ingatlangazdálkodási Nonprofit Zrt. Ingatlangazdálkodási feladatellátás és Parkolás-üzemeltetés 2024. évre vonatkozó üzleti tervének jóváhagyásáról

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Nonprofit Zrt. (a továbbiakban: Társaság) a továbbiakban együtt Felek között, Budapest Főváros VII. kerület Erzsébetváros Önkormányzata Képviselő-testületének 163/2023. (V.17.) határozata alapján 2023. július 1-től új, a lakás- és helyiséggazdálkodási feladatok ellátásáról szóló közszolgáltatási szerződés (a továbbiakban: Szerződés) lépett hatályba.

A Szerződés hatálybalépésével együtt a Felek között korábban létrejött és többször módosított Feladatellátási szerződés 2023. június 30. napjával közös megegyezéssel megszűnt.

Az új szerződés 5.5.1. pontja szerint *„Közszolgálató köteles minden évben – az Önkormányzat által meghatározott határidőig tervadatot szolgáltatni a Közszolgáltatás finanszírozása várható mértékéről, ezen belül az Előirányzott Ellentételezés várható mértékéről. A következő naptári évre vonatkozó egyeztetett előirányzatot az Üzleti Tervében meghatározni az e Szerződésben meghatározott elvek szerint….Az Előirányzott Ellentételezést végleges formában az Önkormányzat Képviselő-testülete hagyja jóvá az Üzleti Terv elfogadásával.”*

Az Üzleti terv a Szerződés alapján finanszírozott „alap” ingatlangazdálkodási feladatokon túl konkrét ingatlan hasznosításra vonatkozó javaslatokat is tartalmaz, melyek jóváhagyása esetén Társaságunk megkezdi annak végrehajtását.

Magyarország helyi önkormányzatairól szóló 2011. évi CLXXXIX. törvény, továbbá a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek szabályozásáról szóló 30/2010. (VI.4.) Főv. Kgy. rendelet alapján az Önkormányzat a parkolás üzemeltetéssel kapcsolatos közszolgáltatási feladatok biztonságos, hatékony és jó minőségben történő ellátása érdekében – a Budapest Főváros VII. kerület Erzsébetváros Önkormányzata 114/2020. (II.28.) Képviselő-testületi határozat értelmében – az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaságot (a továbbiakban: Társaság) bízta meg.

Ennek értelmében 2020. június 27-től kezdődően a Társaságunk végzi az Önkormányzat közigazgatási területén lévő fizető parkolóhely céljára kijelölt közterületi várakozóhelyek parkolás-üzemeltetési feladatait.

Az Önkormányzat és a Társaságunk között 2020. június 10-én Közszolgáltatási szerződés jött létre parkolás-üzemeltetés tárgyában, és 2020. július 02-án teljes üzemben elindult a parkolási rendszernek a Társaság által történő üzemeltetése a kerületben.

A Közszolgáltatási szerződés 6.5.1 pontja alapján a parkolási üzletág üzleti tervét az Önkormányzat Képviselő-testülete fogadja el.

Fentiekre tekintettel a Társaságunk ezúton előterjeszti az *„Ingatlangazdálkodási feladatok ellátásával összegfüggő és a parkolás-üzemeltetés 2024. évre vonatkozó üzleti tervét”* (a továbbiakban: Üzleti Terv), valamint ingatlanhasznosításra vonatkozó javaslatait és kéri, hogy az előterjesztést megtárgyalni, a határozati javaslat mellékletét képező „Üzleti Tervet” elfogadni, az ingatlan hasznosítással, parkolás-üzemeltetéssel kapcsolatos határozati javaslatot jóváhagyni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2023 (XII.06.) határozata az EVIN Erzsébetvárosi Ingatlangazdálkodási Nonprofit Zrt. „Ingatlangazdálkodási feladatellátás és Parkolás-üzemeltetés 2024. évre vonatkozó üzleti tervének jóváhagyása” tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy az EVIN Nonprofit Zrt. 2024. évre vonatkozó - határozat mellékletét képező - üzleti tervét jóváhagyja.

**Felelős:** Niedermüller Péter polgármester

**Határidő:** azonnal

Budapest, 2023. november 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

* Közszolgáltatási Szerződés – parkolás üzemeltetési feladatok ellátása tárgyában
* Közszolgáltatási Szerződés – ingatlangazdálkodás feladatok ellátása tárgyában

Határozati javaslat melléklete:

* EVIN Erzsébetvárosi Nonprofit Zrt. 2024.évre vonatkozó üzleti terve