|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. december 6-i**

**rendes ülésére**

**Tárgy:**  Döntés a Kultúrnegyed Katalizátor című pályázati felhívásra beérkezett alapítványi pályázatokról

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzatának Képviselő- testülete 312/2023. (X.18.) határozatával (előterjesztés 1. számú melléklete) akként döntött, hogy Kultúrnegyed Katalizátor címmel pályázati felhívást (előterjesztés 2. számú melléklete) tesz közzé a kerületben megvalósuló kulturális programokra egyéni vállalkozók, gazdasági társaságok, valamint civil szervezetek és természetes személyek számára.

A Pályázat célja a fenntartható turizmus létrejöttének támogatása, ahol a szereplők, azaz a helyi lakók, turisták és a vállalkozók konszenzusos, egymás szempontjait tiszteletben tartva, minőségi viszonyban élhetnek egymás mellett.

A benyújtási határidőig (2023. november 20. 24.00 óra) a Pályázatra 12 projekt-javaslat érkezett - köztük 3 alapítvány is nyújtott be pályázatot (Projekt javaslatok az előterjesztés 3. számú mellékletét képezik) a természetes személyek, egyesületek, szövetség és egyéni vállalkozó mellett - összesen bruttó 6.540.000,- Ft mértékű támogatási kérelemmel, amelyek a pályázati kiírásban megfogalmazott célok alapján befogadhatók, nem tartalmaznak olyan projekt-javaslatot, ami a kiírás szerint elutasítható lenne. Az esetleges pályázati hiánypótlásnak minden pályázó eleget tett.

Mivel a beérkezett kérelmek megfeleltek a Pályázati kiírásban megfogalmazott szakmai szempontoknak, ezért a támogatás mértéke annak függvényében lett meghatározva, hogy minden projekt-javaslat egységesen támogatásban részesüljön. A forráskimerülés miatt azon projekt-javaslatok nem részesültek támogatásban, amelyek azonos helyszínre, azonos alapítói körrel nyújtottak be támogatási kérelmet.

A természetes személyek, egyesületek, szövetség és egyéni vállalkozó pályázók pályázatait a kiírásnak megfelelően a Művelődési, Kulturális és Szociális Bizottság bírálja el, az alapítványok tekintetében a Tisztelt Képviselő- testület rendelkezik döntési hatáskörrel Magyarország helyi önkormányzatairól szóló 2011. évi CLXXXIX. törvény 42. § 4. pontja alapján:

*„42. § A képviselő-testület hatásköréből nem ruházható át:*

*4. a gazdasági program, a hitelfelvétel, a kötvénykibocsátás, a kölcsönfelvétel vagy más adósságot keletkeztető kötelezettségvállalás, alapítványi forrás átvétele és átadása;”*

A támogatás 5.000.000,- forint mértékű fedezete a pályázat kiírásakor biztosításra került.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06) határozata az alapítványok részéről benyújtott Kultúrnegyed Katalizátor pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Kultúrnegyed Katalizátor pályázat keretében alapítványok részéről beérkezett érvényes pályázatokat az alábbi támogatásban részesíti:

|  |  |  |  |
| --- | --- | --- | --- |
| **Pályázó** | **Projekt leírás** | **Javasolt támogatás mértéke** | **Elért pontszám** |
| Parallel Művészeti Alapítvány  Nyilvántartási szám: 01-01-011146 | Cairo Contemporary szabadtéri projekt space,  6 művész kiállítása,  2023. december - 2024. május | 400 000,-Ft | 60 |
| Vince Gábor Alapítvány  Nyilvántartási szám: 01-01-0011573 | Montázs- és kollázs készítő workshop és kiállítás  Helyszín: Klauzál13 | 0 Ft  Forráskimerülés | 0 |
| V4 Zenei Alapítvány  Nyilvántartási szám: 01-01-0013424 | Dunai Dallamok-Budapest és Pozsony Zenei Utazásai  Helyszín: Csányi5.  Időpont: 2024. március 7. | 0 Ft  Forráskimerülés | 0 |

1. a támogatás kizárólag a pályázatban meghatározott célok fedezésére használható fel.
2. felhatalmazza a polgármestert, hogy a Parallel Művészeti Alapítvánnyal (székhely: 1067 Budapest, Csengery u. 86. 2. em. 23., nyilvántartási szám: 01-01-011146, adószám: 18139905-1-42, képviseli: Simon Ildikó Györgyi) a támogatási szerződést megkösse.

**Felelős:** Niedermüller Péter polgármester

**Határidő:** 1-2. pont tekintetében: 2023. december 6.,

3. pont tekintetében: 2023. december 22.

Budapest, 2023. november 27.

Niedermüller Péter

polgármester

Előterjesztés mellékletei:

* 1. számú melléklet: Képviselő- testület 312/2023. (X.18.) határozata
* 2. számú melléklet: Pályázati felhívás
* 3. számú melléklet: Projekt javaslatok