|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ......

Előterjesztve: Művelődési, Kulturális és Szociális Bizottsághoz

Pénzügyi és Kerületfejlesztési Bizottsághoz

Városüzemeltetési Bizottsághoz

**ELŐTERJESZTÉS**

**A Képviselő-testület 2023. december 6-ai rendes ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros Önkormányzata Képviselő-testületének a 2024. évi átmeneti gazdálkodás szabályairól szóló önkormányzati rendelete megalkotására |

**Készítette:**

Nemes Erzsébet

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.) III. fejezet 16. alcím A helyi önkormányzat átmeneti gazdálkodásának szabályai 25. §-a határozza meg az átmeneti időszak gazdálkodásának rendjét. A központi szabályozás szerint a helyi önkormányzat és költségvetési szervei jogosultak a bevételek beszedésére és az előző évi kiadási előirányzatokon belül a kiadások arányos teljesítésére. Az önkormányzati feladatok folyamatos biztosítása indokolja, hogy az előző évi kiadási előirányzatokon felül az időszakban felmerülő további kiadásokat is teljesítsünk, amelyre a helyi rendelet ad felhatalmazást.

Erzsébetváros Önkormányzata és az irányítása alá tartozó intézmények folyamatos működése, gazdálkodása érdekében célszerű, hogy a Képviselő-testület a 2024. évi költségvetési rendelet hatálybalépéséig terjedő időszakra rendeletet alkosson a 2024. évi átmeneti gazdálkodásról.

Amennyiben a Képviselő-testület az átmeneti rendelet elfogadásáról dönt, akkor:

1. biztosított a folyamatos működés és a feladatellátás a költségvetési rendelet megalkotásáig,
2. az Önkormányzat képes folyamatosan eleget tenni a jogszabályokban meghatározott, vagy szerződésben vállalt feladatainak,
3. az Önkormányzat döntése alapján 2024. év első negyedévében elvégzendő feladatok végrehajtása nem szenved késedelmet,
4. a pályázati feladatok előkészítése, megvalósítása folyamatosan történhet,
5. garantált a közbeszerzési eljárások szabályszerű lefolytatása, a törvényben meghatározott beszerzési határidők betartása.

A rendelet hatálya a 2024. évi költségvetési rendelet hatálybalépésének napján megszűnik. Ezen időtartam alatt beszedett bevételeket és teljesített kiadásokat a 2024. évi költségvetési rendeletbe kell beépíteni.

**Hatásvizsgálat**

Budapest Főváros VII. Kerület Erzsébetváros Önkormányzata 2024. évi átmeneti gazdálkodás szabályairól szóló rendeletének várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

Az önkormányzat és a felügyelete alá tartozó intézmények folyamatos működésének és feladatellátásának szabályozása érdekében indokolt a rendelet megalkotása.

**2. A jogszabály környezeti és egészségi következményei**

A rendelet elfogadásának környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet megalkotása nem eredményez többlet adminisztratív feladatokat.

**4. A jogszabály megalkotásának szükségessége, a jogalkotás elmaradásának várható következményei**

A rendelet megalkotásának elmaradása akadályozhatja az önkormányzati feladatok ellátásának folyamatosságát.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet a jelenlegi szabályozáshoz képest többlet személyi, szervezeti és tárgyi feltételt nem igényel. A szükséges pénzügyi forrás az önkormányzat 2024. évi költségvetési rendeletében lesz biztosítva.

Budapest, 2023. november 27.

Niedermüller Péter

polgármester

Melléklet:

Az átmeneti gazdálkodás megalkotásáról szóló rendelet tervezet és melléklete