|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület** **2023. december 06-ai rendes ülésére**

|  |  |
| --- | --- |
| **Tárgy:** | Javaslat a Bischitz Johanna Integrált Humán Szolgáltató Központ álláshelyszámának módosítására |

**Készítette:**

Farkas Tünde

igazgató

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az egészségügyi alapellátásról szóló 2015. évi CXXIII. tv. 6/B. § (1)-(2) bekezdése értelmében 2023. július 1. napjától kezdődően az állam az egészségügyi alapellátás körében – a települési önkormányzattal együttműködésben – gondoskodik a védőnői ellátásról. A védőnői ellátás biztosításáért a Kormány által rendeletben kijelölt állami intézményfenntartó szerv – az irányító vármegyei intézmény útján – felelős, mely rendelkezés értelmében a Bischitz Johanna Integrált Humán Szolgáltató Központtól (a továbbiakban: Humán Szolgáltató) fenti dátumtól elkerültek a területi védőnői feladatok. A törvényi rendelkezésnek megfelelően a Humán Szolgáltató állományából 12 státusz átadásra került, melynek féléves költsége 2023. évben személyi juttatások tekintetében 44.876.000,- Ft, járulékok tekintetében 5.834.000,- Ft, dologi kiadások tekintetében 2.650.000,- Ft. A Humán Szolgáltató engedélyezett létszáma így az év során 352 főről 340 főre csökken Budapest Főváros VII. kerület Erzsébetváros Önkormányzata 2023. évi költségvetéséről szóló 3/2023. (II. 15.) rendeletének módosításával.

A 12 védőnői álláshely (státusz) átadására a törvény erejénél fogva került sor.

A fentiekkel egyidőben a Humán Szolgáltató „Köz- és szociális étkeztetés biztosítása és az ehhez kapcsolódó tálalókonyhák üzemeltetése Budapest VII. kerületében” tárgyú közbeszerzési eljárást – a fenntartó előzetes tájékoztatása és a pályázati felhívás engedélyezését követően - teljeskörűen lebonyolította.

A közbeszerzési eljárás lefolytatását követően a Humán Szolgáltató kéri a 2024. január 01. napjától érvényes BJ/1196-/2023. iktató számú új étkeztetési közbeszerzéssel kapcsolatosan a létszámemelést, miután a PannonMenza Szolgáltató és Vendéglátó Korlátolt Felelősségű Társasággal 24 hónapra kötött, 2024.01.01. naptól hatályos szerződés alapján a Humán Szolgáltató biztosítja a konyhai feladatokat ellátó technikai személyzetet, összesen 12 főt. A létszám változás 2024. január 01. naptól szükséges, a létszámhoz tartozó költségeket a 2024. éves költségvetés fogja biztosítani. A Humán Szolgáltató engedélyezett létszáma így 340 főről ismét 352 főre emelkedik.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontja alapozza meg.

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete 9. §. (3) bekezdése alapján „A Képviselő-testület a feladat- és hatásköreit a jelen rendelet 6. § (2) bekezdésében meghatározott szerveire ruházhatja át.” Tekintve, hogy erre vonatkozóan feladatkör átruházás nem történt, a Képviselő-testületnek szükséges döntenie az intézmény álláshelyszámának módosítása tárgyában.

**Kérem a Tiszelt Képviselő-testületet az előterjesztés megtárgyalására és a határozati javaslat elfogadására.**

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozata a Bischitz Johanna Integrált Humán Szolgáltató Központ álláshelyszámának módosításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Bischitz Johanna Integrált Humán Szolgáltató Központ álláshelyeinek számát 2024. január 1-től 12 fő konyhai feladatokat ellátó technikai dolgozói álláshely létesítésével megemeli, így az álláshelyek számát 352 fővel jóváhagyja.
2. 2024. január 1. napjától a 12 új álláshelyhez kapcsolódó személyi juttatások és munkaadókat terhelő járulékok fedezetét a 2024. évi költségvetési rendeletben biztosítja.
3. felkéri a Bischitz Johanna Integrált Humán Szolgáltató Központ igazgatóját a státuszmódosítással kapcsolatos feladatok végrehajtására.

**Felelős**: Niedermüller Péter polgármester

**Határidő**: az 1. pont tekintetében 2023. december 6.

a 2. pont tekintetében 2024. február 28.

a 3. pont tekintetében 2024. február 28.

Budapest, 2023. november 22.

**Niedermüller Péter**

**polgármester**

Előterjesztés melléklete:

1. sz. melléklet: PannonMenza Szolgáltató és Vendéglátó Korlátolt Felelősségű Társasággal kötött szerződés