Okirat száma: 7/9-TNY-679099

Módosító okirat

**Az Erzsébetvárosi Nefelejcs Óvoda Budapest Főváros VII. kerület Erzsébetváros Önkormányzat által 2016. február 16. napján kiadott, 7/8-TNY-679099 számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – ...........számú KT határozatra figyelemmel – a következők szerint módosítom:**

1. **Az alapító okirat bevezető része helyébe a következő szöveg lép:**

„Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján az Erzsébetvárosi Nefelejcs Óvoda alapító okiratát a következők szerint adom ki:”

1. **Az alapító okirat 5.1. pontja helyébe a következő szöveg lép:**

**„**5.1. A költségvetési szerv vezetőjének megbízási rendje**:** A költségvetési szerv vezetőjét nyilvános pályázati eljárás útján Budapest Főváros VII. kerület Erzsébetváros Önkormányzatának Képviselő - Testülete nevezi ki és menti fel. A költségvetési szerv vezetőjének megbízása köznevelési foglalkoztatotti jogviszonyban, határozott időre, legfeljebb 5 év időtartamra történik. Az egyéb munkáltatói jogokat a polgármester gyakorolja a Magyarország helyi önkormányzatairól szóló 2011. évi CLXXXIX. évi 67. § (1) bekezdés g) pontja értelmében.”

1. **Az alapító okirat 5.2. pontja helyébe a következő rendelkezés lép:**

**„**5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| **1** | köznevelési foglalkoztatotti jogviszony | a pedagógusok új életpályájáról szóló 2023. évi LII. törvény, a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII.30.) Korm. rendelet |
| **2** | munkaviszony | a munka törvénykönyvéről szóló 2012. évi I. törvény |
| **3** | megbízási jogviszony | a Polgári Törvénykönyvről szóló 2013. évi V. törvény |

**„**

1. **Az alapító okirat 6.1.3. alpontja helyébe a következő szöveg lép:**

**„**6.1.3. gazdálkodásával összefüggő jogosítványok:Budapest Főváros VII. kerület Erzsébetváros Önkormányzatának költségvetési rendeletében meghatározottak szerint. Gazdálkodási és pénzügyi feladatait a munkamegosztás és felelősségvállalás rendjét tartalmazó megállapodásban meghatározott módon Budapest Főváros VII. kerület Erzsébetvárosi Polgármesteri Hivatal (székhelye: 1073 Budapest, Erzsébet körút 6.) látja el.”

1. **Az alapító okirat 6.2. pontja helyébe a következő rendelkezés lép:**

„6.2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Erzsébetvárosi Nefelejcs Óvoda | óvodai nevelés |  | 127 |

**„**

Jelen módosító okiratot 2024. január 1. napjától kell alkalmazni.

Kelt: Budapest, időbélyegző szerint

P.H.

Niedermüller Péter

polgármester