|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. december 6 - ai

rendes ülésére

**Tárgy:**  Javaslat a Bischitz Johanna Integrált Humán Szolgáltató Központ Alapító okiratának módosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Bischitz Johanna Integrált Humán Szolgáltató Központ igazgatója 2023. november 20. napján és 2023. november 22. napján kelt leveleivel kérte az Intézmény Alapító okiratának módosítását. A kérelmezett módosítás telephely törlést, tevékenység leírás módosítást, kiegészítést, kormányzati funkciószám törlés iránti igényt tartalmaz. A módosítások szükségességének részletes indokolása Igazgató Asszony levelében került kifejtésre, ami jelen előterjesztés 1. és 2. számú mellékletét képezi.

Az Alapító Okirat módosítása esetén a betűméret, betűformátum, sortávolság és a szükséges indokolások tartalma is kötött. A határozati javaslat 2. pontja felhatalmazást tartalmaz a Polgármester részére, hogy szükség szerint technikai változásokat eszközölhet a módosító és az egységes szerkezetbe foglalt Alapító okirat tekintetében, ha a Magyar Államkincstár korrekciót vagy módosítást kér. A határozati javaslat alapján a módosítás csak olyan technikai vagy tartalmi módosítást tartalmazhat, mely az Önkormányzat érdekeit nem sérti.

Az Alapító Okirat módosításáról az államháztartásról szóló 2011. évi CXCV. törvény 8/A. § (2) bekezdése alapján a Képviselő-testület jogosult döntést hozni.

***Kérem a Tisztelt Képviselő-testületet az előterjesztés megtárgyalására és a határozati javaslat elfogadására.***

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2023. (XII. 06.) határozata a Bischitz Johanna Integrált Humán Szolgáltató Központ Alapító Okiratának módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elfogadja a Bischitz Johanna Integrált Humán Szolgáltató Központ (1072 Budapest, Nyár utca 7.) Alapító Okiratának módosítását és az egységes szerkezetbe foglalt Alapító Okiratot jelen határozat 1. és 2. számú melléklete szerinti tartalommal.
2. felhatalmazza a Polgármestert jelen határozat 1. és 2. számú melléklete szerinti Módosító Okirat és egységes szerkezetbe foglalt Alapító okirat tekintetében az esetlegesen felmerülő technikai módosítások elvégzésére.
3. felkéri a Polgármestert, hogy gondoskodjon a Módosító Okirat elektronikus úton történő aláírásáról, valamint intézkedjen a Módosító Okirat és a módosításokkal egységes szerkezetbe foglalt Alapító Okirat Magyar Államkincstárhoz történő 8 napon belüli megküldéséről.
4. felkéri a Polgármestert, hogy az Alapító Okirat módosításáról tájékoztassa az Intézmény igazgatóját, valamint gondoskodjon a Magyar Államkincstár által záradékolt egységes szerkezetbe foglalt Alapító Okirat Intézmény részére történő megküldéséről.

**Határidő:** az 1-3. pont tekintetében 2023. december 16.

a 4. pont tekintetében a törzskönyvi bejegyzésről szóló értesítés kézhezvételét követően azonnal

**Felelős:** Niedermüller Péter polgármester

Budapest, 2023. november 20.

**Niedermüller Péter**

**polgármester**

Előterjesztés melléklete:

1. Bischitz Johanna Integrált Humán Szolgáltató Központ igazgatójának levelei

Határozati javaslat mellékletei:

1. Módosító okirat

2. Alapító Okirat módosításokkal egységes szerkezetben