|  |
| --- |
| **Budapest Főváros VII. kerület Erzsébetváros Önkormányzata**  **Dr. Kispál Tibor alpolgármester, Devosa Gábor képviselő** |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

**A Képviselő-testület 2023. december 6 - ai**

**rendes ülésére**

**Tárgy:**  Javaslat a 2023. évi szénmonoxid érzékelő berendezések igénylésére vonatkozó pótpályázat kiírására

**Készítette:**

Devosa Gábor

képviselő

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a helyi lakóközösségeknek és önkormányzati intézmények részére biztonsági berendezések létesítéséhez nyújtandó támogatásról szóló 29/2013. (V.31.) önkormányzati rendelet 3.§ (2) bekezdése alapján pótpályázat kiírásáról dönthet a Városüzemeltetési Bizottság a tárgyévi költségvetésben még rendelkezésre álló keretösszegig.

Az Önkormányzat 2023. évi költségvetésében még **2. 381.000,- forint összegű**  **támogatási keret** áll rendelkezésre szénmonoxid érzékelő berendezés felszerelésének támogatására.

Mindezek alapján a 2023. évi szénmonoxid érzékelő berendezés igénylésére vonatkozó pótpályázat kiírására teszek javaslatot a **2. 381.000,- forint** támogatási keretösszeg kimerüléséig, de legfejljebb 2024. február 15-ig.

A Képviselő-testület döntési jogkörét Magyarország helyi önkormányzatairól szóló 2011. évi CLXXXIX. törvény 41.§ (4) bekezdése alapozza meg.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének .…/2023. (XII. 06.) határozata a 2023. évi szénmonoxid érzékelő berendezés igénylésére vonatkozó pótpályázat kiírásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. jóváhagyja a jelen határozat mellékletét képező, szénmonoxid érzékelő berendezések felszerelésére vonatkozó 2023. évi pótpályázati kiírást és mellékleteit,
2. felkéri a Jegyzőt, hogy gondoskodjék a pótpályázati kiírás közzétételéről.

**Felelős:** polgármester

**Határidő:** azonnal

Budapest, 2023. november 20.

dr. Kispál Tibor Devosa Gábor

alpolgármester önkormányzati képviselő

A határozati javaslat melléklete:

A pályázati kiírás és mellékletei