|  |
| --- |
| **Budapest Főváros VII. kerület Erzsébetváros Önkormányzata**  **Tóth János jegyző** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

Városüzemeltetési Bizottság

**ELŐTERJESZTÉS**

**A Képviselő-testület 2023. december 6 - ai**

**rendes ülésére**

**Tárgy:**  Budapest Főváros VII. kerület Erzsébetváros Önkormányzatának 2024. évi belső ellenőrzési tervének jóváhagyása

**Készítette:**

Szabó Sándor Roland

belső ellenőrzési vezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm.rendelet (a továbbiakban: Korm.rendelet) 22.§ (1) bek. b) pontban – „*22. § (1) A belső ellenőrzési vezető feladata:b) a kockázatelemzéssel alátámasztott stratégiai és éves ellenőrzési tervek összeállítása, a költségvetési szerv vezetőjének – helyi önkormányzatok esetén képviselő-testület – jóváhagyása után a tervek végrehajtása, valamint azok megvalósításának nyomon követése;”-* foglaltak szerint az ellenőrzési munka megtervezéséhez a belső ellenőrzési vezető kockázatelemzés alapján éves ellenőrzési tervet készít, amelyet a képviselő-testület hagy jóvá.

A Korm.rendelet 32.§ (3) bekezdésében foglaltak alapján - „*Helyi önkormányzati költségvetési szerv esetén a belső ellenőrzési vezető a tárgyévet követő évre vonatkozó éves ellenőrzési tervét megküldi a jegyző, illetve főjegyző részére a tárgyév november 30-ig.” -* a 2024. évre vonatkozó ellenőrzési terv megküdésre került.

A belső ellenőrzési vezető a 2024. évi belső ellenőrzési terv elkészítéséhez kockázatelemzést végzett, amely alapján felállított prioritások a terv összeállításakor figyelembevételre kerültek.

Az ellenőrzések célja elsősorban a vonatkozó jogszabályokhoz igazodó működés, gazdaságosság, hatékonyság vizsgálata. További kiemelt cél az átlátható szabályszerű gazdálkodás és működés, valamint az alaptevékenység teljes körű ellátása, ezért minden évben kiemelt feladat a gazdálkodás ellenőrzése.

Fentiekre tekintettel javasolom a határozati javaslat mellékleteként csatolt 2024. évi belső ellenőrzési tervet elfogadásra.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (XII. 6.) határozata Budapest Főváros VII. kerület Erzsébetváros Önkormányzata 2024. évi belső ellenőrzési tervének elfogadásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest Főváros VII. kerület Erzsébetváros Önkormányzatának 2024. évi belső ellenőrzési tervét jóváhagyja a határozati javaslat melléklete szerint.

**Felelős**: Tóth János jegyző

**Határidő**: azonnal

Budapest, 2023. november 23.

**Tóth János**

**jegyző**

Határozati javaslat melléklete: 2024. évi belső ellenőrzési terv