**Budapest Főváros VII. kerület Erzsébetváros Önkormányzata Képviselő-testületének …/2023. (...) önkormányzati rendelete**

**a 2024. évi átmeneti gazdálkodás szabályairól**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a 2024. évi átmeneti finanszírozásról és költségvetési gazdálkodásról a következőket rendeli el:

**1. Átmeneti gazdálkodás szabályai**

**1. §**

A Képviselő-testület felhatalmazást ad a polgármesternek a folyamatos működés biztosítása érdekében a 2024. évi költségvetési rendelet elfogadásáig Budapest Főváros VII. Kerület Erzsébetváros Önkormányzat (továbbiakban: Önkormányzat) bevételeinek folytatólagos beszedésére és a kiadások meghatározott feltételekkel történő teljesítésére az átmeneti gazdálkodás időszaka alatt.

**2. §**

1. Amennyiben az önkormányzati, a polgármesteri hivatali és az intézményi feladatok ellátására megkötött szerződések 2023. december 31-ével vagy azt követően lejárnak és újra kötésük szükséges, a folyamatos működtetés biztosítása érdekében az új szerződések az érvényes jogszabályok figyelembevételével megköthetők. A folyamatos működést biztosító önkormányzati feladatok finanszírozása és ellátása a Magyarország helyi önkormányzatairól szóló 2011. évi CLXXXIX. törvény (Mötv.) 13. §-án, a 23. §-án és a 111. §-án alapul.
2. Az Önkormányzat a polgármesteri hivatali és az intézményi feladatok (dologi kiadások) folyamatos ellátásának havi finanszírozása érdekében a 2023. évi dologi kiadások eredeti előirányzatának 1/12-ed részét központi, irányító szervi támogatásként biztosítja.
3. Az Önkormányzat a Bischitz Johanna Integrált Humán Szolgáltató Központ részére a Cooperate, Reach Out, Integrate Services (CRIS) VS/2021/0243 pályázat megvalósítása érdekében az önrészre, valamint a támogatás megelőlegezésére 7.804 ezer Ft központi, irányító szervi támogatást biztosít.
4. Az 1. mellékletben felsorolt feladatokra az ott megjelölt összeghatárig kötelezettség vállalható és a szerződésekben foglaltak szerint kifizetés teljesíthető.

**3. §**

1. Az elnyert pályázatok esetében a már megkötött támogatási szerződések alapján a pályázati költségtervben szereplő feladatokra és összegekben kötelezettség vállalható és kifizetés teljesíthető.

(2) Új pályázatok benyújtása érdekében önrész biztosítására 150.000 ezer Ft összegben kötelezettség vállalható és kifizetés teljesíthető.

1. Pályázatok előkészítésére, pályázatírásra, szakértői költségekre 10.000 ezer Ft összegben kötelezettség vállalható és kifizetés teljesíthető. nincs

**4. §**

1. Az „Önkormányzati üdülő igénybevétele táboroztatáshoz” pályázat kiírására 12.000 ezer Ft összegben kötelezettség vállalható.
2. A Képviselő-testület felhatalmazza a Művelődési, Kulturális és Szociális Bizottságot az (1) bekezdés szerinti keretösszeg felhasználására. A bizottság az egyedi támogatásokról a vonatkozó önkormányzati rendelet szerint dönt.

**5. §**

1. Társasházi energiahatékonysági és klímavédelmi pályázat kiírására 600.000 ezer Ft összegben kötelezettség vállalható.
2. Társasház felújítási pályázat kiírására 200.000 ezer Ft összegben kötelezettség vállalható.
3. Nyílászáró pályázat kiírására 100.000 ezer Ft összegben kötelezettség vállalható.
4. A 2023. évi Társasház felújítási pályázat keretében benyújtott, gázszolgáltatásból kizárt társasházak támogatása érdekében 40.000 ezer Ft összegben kötelezettség vállalható.
5. A Képviselő-testület felhatalmazza a Pénzügyi és Kerületfejlesztési Bizottságot az

(1) - (4) bekezdés szerinti keretösszegek felhasználására. A bizottság az egyedi támogatásokról a vonatkozó önkormányzati rendeletek szerint dönt.

**6. §**

1. A 2023. évi növényesítési pályázat keretében benyújtott, de hiánypótlás vagy fedezet hiány miatt 2023. december 31-ig még el nem bírált pályázatok esetében 2.746 ezer Ft összegben kötelezettség vállalható.
2. A 2023. évi „Tiszta utca, rendes ház” pályázat keretében benyújtott, de 2023. december 31-ig el nem bírált pályázatok esetében 11.500 ezer Ft összegben kötelezettség vállalható.
3. A 2023. évi „Társasházak részére kerékpártárolók kialakítása” pályázat keretében benyújtott, de 2023. december 31-ig el nem bírált pályázatok esetében 5.235 ezer Ft összegben kötelezettség vállalható.
4. A 2023. évi 2.381 ezer Ft keretösszegű „Szénmonoxid érzékelő” pótpályázat keretében benyújtott, de 2023. december 31-ig el nem bírált pályázatok esetében kötelezettség vállalható.
5. A Képviselő-testület felhatalmazza a Városüzemeltetési Bizottságot az (1) - (4) bekezdések szerinti keretösszegek felhasználására. A bizottság az egyedi támogatásokról a vonatkozó önkormányzati rendelet szerint dönt.

**7. §**

A Pénzügyi és Kerületfejlesztési, a Városüzemeltetési és a Művelődési, Kulturális és Szociális Bizottság 2023. évi döntései alapján a támogatási szerződések megköthetők, a kifizetések teljesíthetők.

**8. §**

A 2023. évi közbeszerzési tervek alapján megindított közbeszerzési eljárások lefolytathatók, a kiírás nyertesével a szerződések megköthetők, az abban szereplő kifizetések teljesíthetők.

**9. §**

Az Önkormányzat a fizetési számláján lévő szabad pénzeszközeit betétként lekötheti. A Képviselő-testület a szabad pénzeszközök lekötését a polgármesterre ruházza át.

**Záró rendelkezés**

**10. §**

Hatályát veszti a Budapest Főváros VII. Kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendelet.

**11.§**

Hatályát veszti a Budapest Főváros VII. Kerület Erzsébetváros Önkormányzata 2021. évi költségvetés végrehajtásáról szóló 20/2022. (V. 25.) önkormányzati rendelet.

**12.§**

Ez a rendelet 2024. január 1-jén lép hatályba.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2023. ………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

jegyző

**Indokolás**

**Általános indokolás**

A Budapest Főváros VII. Kerület Erzsébetváros Önkormányzata 2024. évi átmeneti gazdálkodásáról szóló önkormányzati rendelet megalkotását a 2024. évi költségvetés terhére történő kötelezettségvállalások szabályozása teszi szükségessé annak érdekében, hogy a 2024. év elején a költségvetési rendelet hatályba lépését megelőzően zavartalanul működhessen az önkormányzati feladatellátás.

**Részletes indokolás**

Az **1. §** általános felhatalmazást ad a polgármesternek a költségvetési feladatok korlátokkal történő vitelére.

A **2-9. §-ok** a költségvetési kiadások finanszírozásának szabályait részletezik.

A **10-12. §-ok** hatályon kívül helyezésről és a rendeletmódosítás hatályba lépéséről intézkednek.