|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. december 6 - ai**

**rendes ülésére**

**Tárgy:**  Javaslat az Örkény Színház 2024. évi támogatására

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Aki a kultúrába fektet, az a saját jövőjéről gondoskodik.

Az elmúlt években számos döntést, intézkedést hoztunk, hogy Erzsébetváros pezsgő, sokszínű kulturális élettel rendelkezzen, hogy értékteremtő intézményei, színházai, szellemi műhelyei szabadon tudjanak működni.

Abban a szerencsés helyzetben vagyunk, hogy kerületünkben működik (többek között) az önálló társulattal működő repertoárszínház, az ország egyik fontos művészszínháza, az Örkény István Színház. Az Örkény első sorban prózai drámaszínház, ám sokféle műfajra nyitott. Repertoárjukon az antikvitás szerzőitől a kortársakig, máig több, mint száz mű szerepelt. Munkájuk értelmét műfajtól függetlenül a magas színpadi irodalom választásában, az alapos próbamunkában, a közélet kérdései iránti nyitottságban, a humor, a groteszk és az irónia sokféle árnyalatának szeretetében látjuk. Tíz éve működő színházpedagógiai programjuk Magyarországon az elsők között nyitott új csatornát a közönséggel való aktív, közösségteremtő kapcsolattartáshoz.

A színházi előaadásokon túl hosszú évek óta színesítik a kerület kulturális életét a népszerű Örkény kerttel. A 2023-as évben önkormányzatunk már főtámogatója volt a színháznak, így számos közös program is megvalósult.

Tisztelettel javaslom a Képviselő-testületnek a főtámogatói szerződés megkötését a 2024-es évre is.

# A Képviselő- testület döntési hatáskörét a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló dapest Főváros VII. Kerület Erzsébetváros Önkormányzat Képviselő-testületének 11/2012. (III.26.) önkormányzati rendelete 5.§ (2) bekezdése tartalmazza:

*„5. § (2)A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;”*

**Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására.**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (XII.06.) határozata az Örkény Színház támogatásának tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az Örkény István Színház Nonprofit Kft. (székhely: 1075 Budapest, Madách I. tér 6.; cégjegyzékszám: 01 09 928209; adószám: 14968620-2-42; képviseli: Mácsai Pál ügyvezető) részére 70.000.000 Ft azaz hetvenmillió Ft támogatást nyújt főtámogatói együttműködés keretében.
2. az 1. pontban meghatározott támogatás időtartama 2024. január 1.- 2024. december 31., az elszámolás határideje 2025. február 28.
3. biztosítja Budapest Főváros VII. kerület Erzsébetváros Önkormányzatának 2024. évi költségvetési rendeletében a fedezetet.
4. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1. és 4. pont tekintetében 2023. december 20.

2. pont tekintetében 2025. február 28.

3. pont tekintetében 2024. február 29.

Budapest, 2023. november 27.

Niedermüller Péter

polgármester

Előterjesztés melléklete:

* Örkény István Színház Nonprofit Kft. cégkivonat