|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. december 6 - ai**

**rendes ülésére**

**Tárgy:**  Javaslat a k2 Színház Alapítvány támogatására

**Készítette:**

Kohári Edit

civil referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A k2 Színház Alapítvány (székhely: 1173 Budapest, Bélavár utca 31., adószám: 18271285-2-42, nyilvántartási szám: 14-01-0003297, képviseli: Benkó Bence elnök) 2023. november 23-án kelt támogatás iránti kérelmében kérte Budapest Főváros VII. kerület Erzsébetváros Önkormányzatától az Alapítvány által fenntartott és Erzsébetvárosban működő Apertúra társulat (a továbbiakban: Társulat) 2023-2024-ben megvalósításra kerülő szakmai programjának bruttó 7.500.000.- Forinttal történő támogatását.

A kérelem az előterjesztés 1. számú mellékletében olvasható.

Az Apertúra társulata a 2014-ben alakult k2 Színház „utódtársulata”, amely 2023. évben költözött Erzsébetvárosba, a Gólem Központtal történt együttműködés eredményeképpen. A kortárs, független társulat már az első évben komoly sikert aratott a kerületi és kerületbe látogató közönség előtt, előadásaik telt házzal futnak.

A Társulat működése, művészi elkötelezettséggel és alázattal végzett szakmai munkája teljes mértékben illeszkedik a kerület kulturális koncepciójába, nagymértékben színesíti a kerület kulturális palettáját.

A kért támogatást az alábbi programok megvalósítására kívánják fordítani:

A „Nóra”, a „Stockholm” és „A nagy erdő, mely tele van homállyal” című előadások megvalósítása.

Az előadásokhoz és a Társulat működéséhez kapcsolódó költségek, mint Marketing költség, Gazdasági vezető, Társulat vezető és Asszisztens bérköltsége.

A Társulat tervei szerint 2024-ben kiterjeszti tevékenységét és a megvalósítani kívánt előadások mellett közösségi programok szervezését is tervezi. A közösségi programokkal elsősorban a fiatal és fiatal felnőtt korosztályt kívánják megszólítani és bevonni, de terveznek – kapcsolódva az Erzsébetvárosi Irodalmi Ösztöndíj programjaihoz – irodalmi esteket és workshopokat.

Budapest Főváros VII. kerület Erzsébetváros Önkormányzata 2023. évi költségvetéséről szóló 3/2023. (II. 15.) számú rendelete 15. § (1) bekezdése alapjánaz [Mötv. 42. § 4. pont](https://njt.hu/jogszabaly/2011-189-00-00" \l "SZ42@PO4" \t "_blank)ja alapján a Képviselő-testület át nem ruházható hatáskörébe tartozik az alapítványi támogatásokról való döntés.

A támogatás Budapest Főváros VII. kerület Erzsébetváros Önkormányzata 2023. évi költségvetéséről szóló 3/2023. (II. 15.) számú rendelete 7201 – Központilag kezelt ágazati feladatok előirányzat terhére biztosítható.

**Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására!**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2023. (XII. 06.) határozata a k2 Színház Alapítvány támogatásának tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a k2 Színház Alapítvány (székhely: 1173. Budapest, Bélavár utca 31., adószám: 18271285-2-42, nyilvántartási szám: 14-01-0003297, képviseli: Benkó Bence elnök) részére 7.500.000.- Forint támogatást nyújt az Apertúra társulat szakmai programjainak megvalósításához.
2. az 1. pontban meghatározott támogatás időtartama 2023. november 1. – 2024. április 30., az elszámolás határideje 2024. május 31.
3. a támogatási szerződés megkötéséhez a fedezetet a 2023. évi költségvetési rendeletben a 7201 – Központilag kezelt ágazati feladatok címen, a Veszélyhelyzet tartalék kerete sor terhére történő átcsoportosítással biztosítja.
4. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1. és 3. pont tekintetében azonnal

2. pont tekintetében 2024. május 31.

4. pont tekintetében 2023. december 20.

Budapest, 2023. november 27.

Szücs Balázs

alpolgármester

Előterjesztés mellékletei:

1. számú melléklet:Támogatási kérelem
2. számú melléklet: Civil szervezetek névjegyzéke nyilvántartási adatok