|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. december 6 - ai

rendes ülésére

**Tárgy:**  Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Kft. között kötött tagi kölcsön szerződés módosítása

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testülete 23/2020. (I.23.) határozatával (előterjesztés 1. számú melléklete) 2020. február 1. napjával 140.000.000,- Ft tagi kölcsönt biztosított (a szerződés az előterjesztés 2. számú melléklete) az Erzsébetváros Fejlesztési és Beruházási Kft. (a továbbiakban: Kft.) részére 2020. december 31-i lejárattal annak érdekében, hogy a Kft.-nél ne merüljön fel likviditási probléma, mivel szükséges volt az ellátandó feladatok mind mennyiségi, mind minőségi fejlesztése az általa végzett szolgáltatás színvonalának emelése érdekében, ami többletköltséget jelentett.

Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt jogköre alapján a Képviselő-testület feladat- és hatáskörében meghozott 828/2020. (XI.18.) határozatával (előterjesztés 3. számú melléklete) módosította a tagi kölcsön szerződést (előterjesztés 4. számú melléklete) a visszafizetés határidejének 2023. december 31-ére történő változtatásával.

Budapest Főváros VII. kerület Erzsébetváros Önkormányzata Képviselő-testülete 2023. október 18-án döntött a Kft. köztisztasági szerződésének módosításáról. Annak érdekében, hogy a változtatást követően is folyamatosan ellátásra kerüljenek a köztisztasággal kapcsolatos feladatok, a Kft.-nek 20 újabb munkavállaló felvételére van szüksége.

2023. november 6-án az Erzsébetváros Kft. kérelmet (előterjesztés 5. számú melléklete) nyújtott be, melyben kérte a tagi kölcsönre vonatkozó szerződés visszafizetési határidejének 2026. december 31-ére történő módosítását. Kérelmét azzal indokolta, hogy a Kft. feladatigénye megnövekedett, a feladatok folyamatos ellátásának biztosítását veszélyeztetné a szerződés szerinti visszafizetés.

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdése alapján „a Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve az Ör. 24.§ (2) bekezdése szerinti ún. nem nevesített tulajdonosi nyilatkozatok megtételét) esetében”.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzat Képviselő-testületének …../2023. (XII.06.) határozata** **Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Kft. között kötött tagi kölcsön szerződés módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a folyamatos és biztonságos feladatellátás érdekében jóváhagyja az Erzsébetváros Fejlesztési és Beruházási Kft.-vel 2020. február 7-én megkötött és 2020. december 11-én módosított tagi kölcsön nyújtásáról szóló szerződés módosítását a határozat melléklete szerinti tartalommal.
2. felkéri a Polgármestert a szerződés aláírására.

**Felelős:** Niedermüller Péter polgármester

**Határidő:** 2023. december 31.

2023. november 20.

Niedermüller Péter

polgármester

Előterjesztés mellékletei:

- 1. számú melléklet: 23/2020. (I.23.) Képviselő-testületi határozat

- 2. számú melléklet: Szerződés tagi kölcsön nyújtására

- 3. számú melléklet: 828/2020. (II.07.) Polgármesteri átruházott hatáskörben meghozott határozat

- 4. számú melléklet: Tagi kölcsön nyújtására vonatkozó szerződés 1. sz. módosítása

- 5. számú melléklet: Erzsébetváros Kft. kérelme

Határozati javaslat melléklete:

* Tagi kölcsön nyújtására vonatkozó szerződés 2. sz. módosítása