|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. december 6 - ai**

**rendes ülésére**

**Tárgy:**  Javaslat nemzetiségi önkormányzatokkal kötött közigazgatási szerződések felülvizsgálatára

**Készítette:**

Batóné Dr. Mácsai Gyöngyvér

Jegyzői Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 6/C. § (1) bekezdésének értelmében a helyi önkormányzat bevételeit és kiadásait a helyi önkormányzat költségvetése tartalmazza. A helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik. Ugyanezen szakasz (2) bekezdése szerint az (1) bekezdést a helyi nemzetiségi önkormányzatra is alkalmazni kell, továbbá a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

A nemzetiségek jogairól szóló 2011. évi CLXXIX. törvény (a továbbiakban: Njtv.) 80. § (1)szerint a települési önkormányzat, illetve az a hivatal, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatát ellátja, biztosítja a helyi nemzetiségi önkormányzat részére az önkormányzati működés személyi és tárgyi feltételeit, szakmai segítséget nyújt, továbbá gondoskodik a működéssel kapcsolatos gazdálkodási és adminisztratív végrehajtási feladatok ellátásáról.

A Njtv. 80. § (2) bekezdése alapján ezen kötelezettségek teljesítése érdekében a települési önkormányzat a települési nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan közigazgatási szerződésben megállapodik.

A megállapodás célja, hogy részletesen meghatározza Budapest Főváros VII. kerület Erzsébetváros Önkormányzata és a Nemzetiségi Önkormányzatok együttműködésére vonatkozó szabályokat és eljárási rendet, a munkamegosztás és a felelősség rendszerét; rögzítse a helyiséghasználatra, a további feltételek biztosítására és a feladatok ellátására vonatkozó szabályokat.

A Njtv. 80. § (2) bekezdése szerint a megállapodásokat szükség szerint, ennek hiányában csak általános vagy időközi választás esetén az alakuló ülést követő harminc napon belül kötelező felülvizsgálni.

Az államháztartási törvény végrehajtásáról szóló 368/2011. (XII.11.) Kormányrendelet 2023. évi módosítása nyomán a jogalkotó hatályon kívül helyezett olyan, működéssel kapcsolatos adminisztratív végrehajtási feladatokra vonatkozó rendelkezéseket, amelyeket a nemzetiségi önkormányzatokkal kötött megállapodások tartalmaztak.

Emellett a helyi önkormányzat és a polgármesteri hivatal belső szabályzatai is módosultak ez évben, így ezek átvezetése is indokolt.

A nemzetiségi önkormányzati képviselők 2019. évi választása eredményeként 11 nemzetiség helyi képviselő-testülete alakult meg, melyek tekintetében a fent leírtak miatt szükséges gondoskodni a közigazgatási szerződések megkötéséről.

## Budapest Főváros VII. Kerület Erzsébetváros Önkormányzata a 2023. évi költségvetéséről szóló 3/2023. (II.15.) önkormányzati rendeletében meghatározott kiadási előirányzatokon keresztül biztosítja a nemzetiségi önkormányzati feladatellátást Budapest Főváros VII. Kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet 62. § szerint.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (XII.06.) határozata a nemzetiségi önkormányzatokkal történő közigazgatási szerződések megkötéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Erzsébetvárosi Bolgár Nemzetiségi Önkormányzattal, az Erzsébetvárosi Cigány Nemzetiségi Önkormányzattal, az Erzsébetvárosi Görög Nemzetiségi Önkormányzattal, az Erzsébetvárosi Horvát Önkormányzattal, az Erzsébetvárosi Lengyel Önkormányzattal, az Erzsébetvárosi Német Nemzetiségi Önkormányzattal, az Erzsébetvárosi Örmény Nemzetiségi Önkormányzattal, az Erzsébetvárosi Román Nemzetiségi Önkormányzattal, az Erzsébetvárosi Ruszin Nemzetiségi Önkormányzattal, az Erzsébetvárosi Szerb Nemzetiségi Önkormányzattal és az Erzsébetvárosi Ukrán Nemzetiségi Önkormányzattal a határozati javaslat mellékletében szereplő közigazgatási szerződéseket elfogadja.
2. felhatalmazza a Polgármestert a nemzetiségi önkormányzatokkal a közigazgatási szerződések aláírására.

**Felelős:** Niedermüller Péter polgármester

**Határidő:** 2023. december 15.

Budapest, 2023. november 23.

Niedermüller Péter

polgármester

**Határozati javaslat mellékletei:**

Közigazgatási szerződések

* az Erzsébetvárosi Bolgár Nemzetiségi Önkormányzattal,
* az Erzsébetvárosi Cigány Nemzetiségi Önkormányzattal,
* az Erzsébetvárosi Görög Nemzetiségi Önkormányzattal,
* az Erzsébetvárosi Horvát Nemzetiségi Önkormányzattal,
* az Erzsébetvárosi Lengyel Nemzetiségi Önkormányzattal,
* az Erzsébetvárosi Német Nemzetiségi Önkormányzattal,
* az Erzsébetvárosi Örmény Nemzetiségi Önkormányzattal,
* az Erzsébetvárosi Román Nemzetiségi Önkormányzattal,
* az Erzsébetvárosi Ruszin Nemzetiségi Önkormányzattal,
* az Erzsébetvárosi Szerb Nemzetiségi Önkormányzattal,
* az Erzsébetvárosi Ukrán Nemzetiségi Önkormányzattal.