|  |
| --- |
| **Budapest Főváros VII. Kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Városüzemeltetési Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2023. december 6-ai rendes ülésére**

|  |  |
| --- | --- |
| **Tárgy:** | Javaslat a Budapest Főváros VII. Kerület Erzsébetváros Önkormányzata területén CityLight eszközzel felszerelt utasvárók létesítésére vonatkozó szerződés megkötésére, valamint a szükséges közterület-használati hozzájárulás megadására |

**Készítette:**

Csüllög Szilvia Márta

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Képviselő-testület!**

A Jean-Claude Decaux által 1964-ben Franciaországban alapított JCDecaux cégcsoport jelenleg a

világ vezető kültéri médiavállalata, amely három üzletágban, utcabútorok, közlekedési hirdetések és óriásplakátok terén nyújt szolgáltatásokat.

A JCDecaux Hungary Zrt. (a továbbiakban: JCDecaux) együttműködési megállapodást kíván kötni az Erzsébetvárosi Önkormányzattal tömegközlekedési megállóhelyek létesítése, illetve egy elavult utasváró (a továbbiakban együtt: utasvárók) cseréje érdekében akként, hogy az utasvárókat új City Light eszközzel szerelné fel. A City Light eszköz egy interaktív médiafelület, amely valós idejű üzenetek közvetítésére alkalmas, ezáltal nemcsak reklámokat, hanem egyéb autentikus tartalmakat is megjeleníthet a városlakók számára.

A megállapodás tervezett időtartama 15 év. Az utasvárók létesítésére és használatára közterület-használati jogviszony keretében kerülne sor, a létesítés határideje csere esetén (településképi bejelentés nélkül végezhető) a megállapodás aláírását, új utasváró esetén a szükséges engedélyek, hozzájárulások beszerzését, a Pénzügyi és Kerületfejlesztési Bizottság által elfogadott Közterület Alakaítási Tervre (mely magába foglalja a szükséges szabadon maradó gyalogosfelület szélességének vizsgálatát is) vonatkozó településképi bejelentés tudomásul vételét követő 12 hónap. Az utasvárók kivitelezője, karbantartója és finanszírozója a JCDecaux.

A JCDecaux által létesített utasvárók, valamint az azokban elhelyezett hirdetőfelületek és médiaberendezések a JCDecaux tulajdonába kerülnek. Az utasvárókat a JCDecaux az Önkormányzat rendelkezésére és használatába bocsátja a közösségi közlekedési szolgáltatások feltételrendszerének javításához. A JCDecaux az új utasvárókban összesen 10 darab infovitrint biztosít az Önkormányzat részére, amely kizárólag önkormányzati és közérdekű, gazdasági reklámnak nem minősülő célokra használható fel. Az utasvárókat és a kihelyezett eszközöket a JCDecaux rendszeresen tisztítja és felülvizsgálja, szükség esetén javítja, illetve kicseréli, ezáltal biztosítja, hogy azok a közterülethasználat időtartama alatt folyamatosan rendeltetésszerű használatra alkalmas állapotban legyenek. Az üzemeltetés és karbantartás költségei is a JCDecaux-t terhelik, amely az általuk fizetendő közterület-használati díjjal megegyező összeg.

A megállapodás keretében új utasvárók létesülhetnek a kerület területén, amelyek üzemeltetése is hosszú távra megoldódik. A fejlesztések által modernebbé és szebbé válhat a városkép, az utasvárók illeszkednek a városképbe, és közösségi funkcióval is rendelkeznek. Az interaktív médiafelülettel ellátott utasvárók fontos lépést jelentenek az okos várossá válás irányába.

Budapest Főváros VII. Kerület Erzsébetváros Önkormányzatának Képviselő-testülete a közterületek használata tekintetében a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II. 17.) önkormányzati rendelet 3. § (2) bekezdésében foglaltak alapján jogosult dönteni.

A fentiek alapján kérem a Tisztelt Képviselő-testületet, hogy az előterjesztésben megfogalmazottakat megtárgyalni, és a JCDecaux-val utasvárók létesítése és cseréje érdekében az együttműködési megállapodás megkötéséhez szükséges határozatokat elfogadni szíveskedjen.

**Határozati javaslatok**

**Budapest Főváros VII. Kerület Erzsébetváros Önkormányzata Képviselő-testületének …/2023. (XII.06.) határozata a Budapest Főváros VII. Kerület Erzsébetváros Önkormányzata és a JCDecaux Hungary Zrt. között az Önkormányzat területén CityLight eszközzel felszerelt utasvárók létesítésére vonatkozó együttműködési megállapodás megkötésére**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Budapest Főváros VII. Kerület Erzsébetváros Önkormányzata és a JCDecaux Hungary Zrt. (székhely: 1027 Budapest, Ganz utca 16. IV. em.; cégjegyzékszám: Cg.01-10-045326; adószám: 13408381-2-41) közötti, Budapest Főváros VII. Kerület Erzsébetváros Önkormányzata területén CityLight eszközzel felszerelt utasvárók létesítésére, illetve elavult utasváró cseréjére irányuló együttműködési megállapodás 15 évre történő megkötéséhez a hozzájárulását megadja;
2. felkéri a Polgármestert, hogy gondoskodjon a CityLight eszközzel felszerelt utasvárók létesítésére, illetve elavult utasváró cseréjére irányuló együttműködési megállapodás megkötéséhez szükséges intézkedések megtételéről, azzal, hogy a megállapodás aláírásáról a Képviselő-testületet utólagosan tájékoztatja.

**Felelős:** Niedermüller Péter polgármester

**Határidő:** 1. pont tekintetében azonnal

2. pont tekintetében 2024. január 31.

**Budapest Főváros VII. Kerület Erzsébetváros Önkormányzata Képviselő-testületének …/2023. (XII.06.) határozata a Budapest Főváros VII. Kerület Erzsébetváros Önkormányzata és a JCDecaux Hungary Zrt. között az Önkormányzat területén CityLight eszközzel felszerelt utasvárók létesítésére vonatkozó közterület-használati engedély tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a JCDecaux Hungary Zrt. (székhely: 1027 Budapest, Ganz utca 16. IV. em.; cégjegyzékszám: Cg.01-10-045326; adószám: 13408381-2-41) részére, a közterület-használati díj részletekben történő megfizetésével hozzájárul a Budapest Főváros VII. Kerület Erzsébetváros Önkormányzata tulajdonában található alábbi közterületek használatához, ott utasvárok és reklámeszközök elhelyezéséhez 2024. január 1. napjától 2038. december 31. napjáig, az erre vonatkozó és jóváhagyott településképi bejelentésnek megfelelően:

1. 1071 Budapest, Bajza utca Reformáció park előtti közterületen 9 m2 nagyságú utasváró és 3 db CityLight reklámeszköz;
2. 1071 Budapest, Bajza utca 10. szám alatti épület előtti közterületen 9 m2 nagyságú utasváró és 2 db CityLight reklámeszköz;
3. 1075 Budapest, Dohány utca 1/A. szám alatti épület előtti közterületen 9 m2 nagyságú utasváró és 3 db CityLight reklámeszköz;
4. 1072 Budapest, Dohány utca 23. szám alatti épület előtti közterületen 9 m2 nagyságú utasváró és 2 db CityLight reklámeszköz;
5. 1072 Budapest, Dohány utca 49. szám alatti épület előtti közterületen 9 m2 nagyságú utasváró és 3 db CityLight reklámeszköz;
6. 1074 Budapest, Wesselényi u. 28. szám alatti épület előtti közterületen 9 m2 nagyságú utasváró és 3 db CityLight reklámeszköz;
7. 1071 Budapest, Dembinszky u. 24. szám alatti épület előtti közterületen 9 m2 nagyságú utasváró és 2 db CityLight reklámeszköz;
8. 1077 Budapest, Wesselényi u. 70. szám alatti épület előtti közterületen 9 m2 nagyságú utasváró és 2 db CityLight reklámeszköz;
9. 1077 Budapest, Wesselényi u. 58. szám alatti épület előtti közterületen 9 m2 nagyságú utasváró és 3 db CityLight reklámeszköz;
10. 1076 Budapest, Garay tér 20. szám alatti épület előtti (Garay tér 9-10. számmal szemben) közterületen 9 m2 nagyságú utasváró és 3 db CityLight reklámeszköz;
11. 1076 Budapest, Garay utca 21. szám alatti épület előtti közterületen 9 m2 nagyságú utasváró és 3 db CityLight reklámeszköz;
12. 1071 Budapest, Bethlen Gábor utca 26-32. szám alatti épület előtti (Bethlen Gábor utca 47. számmal szemben) közterületen 9 m2 nagyságú utasváró és 2 db CityLight reklámeszköz;
13. 1078 Budapest, István utca 3. szám alatti épület előtti közterületen 9 m2 nagyságú utasváró és 2 db CityLight reklámeszköz;
14. 1071 Budapest, Bethlen Gábor utca 20-24. szám alatti épület előtti (Bethlen Gábor utca 31. számmal szemben) közterületen 9 m2 nagyságú utasváró és 3 db CityLight reklámeszköz;
15. 1078 Budapest, Nefelejcs utca 37. szám alatti épület előtti közterületen 9 m2 nagyságú utasváró és 2 db CityLight reklámeszköz;
16. 1078 Budapest, István utca 47. szám alatti épület előtti közterületen 9 m2 nagyságú utasváró és 3 db CityLight reklámeszköz;
17. 1078 Budapest, István utca 21. szám alatti épület előtti közterületen 9 m2 nagyságú utasváró és 3 db CityLight reklámeszköz;
18. 1077 Budapest, Hevesi Sándor tér 2. szám alatti épület előtti közterületen 9 m2 nagyságú utasváró és 2 db CityLight reklámeszköz;
19. 1074 Budapest, Dohány utca 69. szám alatti épület előtti közterületen 9 m2 nagyságú utasváró és 3 db CityLight reklámeszköz;
20. 1077 Budapest, Izabella utca 14. szám alatti épület előtti közterületen 9 m2 nagyságú utasváró és 2 db CityLight reklámeszköz.

**Felelős:** Niedermüller Péter polgármester

**Határidő:** azonnal

Budapest, 2023. november 28.

Niedermüller Péter

polgármester

Előterjesztés melléklet:

* fedett utasváró helyszínjavaslatok